NER ผ่านการรับรองมาตรฐานยางแผ่นรมควันชั้น 3
NER ได้รับการประกาศชื่อสำนักหักบัญชีผู้ผลิตสินค้ามาตรฐานยางแผ่นรมควันชั้น 3 ที่ได้รับการรับรอง (Approved Manufacturer List)
22 ธ.ค. 2563

นายชูวิทย์ จึงธนสมบูรณ์ ประธานเจ้าหน้าที่บริหาร บริษัท นอร์ทอีส รับเบอร์ จำกัด (มหาชน) หรือ NER เปิดเผยว่า บริษัทได้รับการประกาศชื่อจากบริษัท สำนักหักบัญชี (ประเทศไทย) จำกัด ว่าเป็นหนึ่งในผู้ผลิตสินค้ามาตรฐานยางแผ่นรมควันชั้น 3 ที่ได้รับการรับรอง (Approved Manufacturer List) จากรายชื่อที่ประกาศออกมาทั้งหมด 6 บริษัท
ตามที่ข้อบังคับ ของสำนักหักบัญชี (ในส่วนที่เกี่ยวข้องกับสัญญาซื้อขายล้วงหน้า) หลักเกณฑ์ 410 กำหนดให้สำนักหักบัญชีกำหนดหลักเกณฑ์ วิธีการ เงื่อนไข และระยะเวลา ตลอดจนการชําระค่าธรรมเนียมของสมาชิกที่เกี่ยวกับการส่งมอบสินค้าและสำนักหักบัญชีได้ออกประกาศ เรื่อง ประกาศรายชื่อผู้ผลิตสินค้ามาตรฐานยางแผ่นรมควันชั้น 3 ที่ได้รับการรับรอง (Approved Manufacturer List) ลงวันที่ 11 พฤศจิกายน 2562 นั้น
ทั้งนี้ ทางสำนักงานหักบัญชีขอยกเลิกประกาศ ฉบับลงวันที่ 11 พฤศจิกายน 2562 ดังกล่าว และขอกําหนดรายชื่อผู้ผลิตสินค้ามาตรฐานยางแผ่นรมควันชั้น 3 ที่ได้รับการรับรอง (Approved Manufacturer List) โดยประกาศใหม่นี้มีผลบังคับใช้ตั้งแต่วันที่ 21 ธันวาคม 2563 เป็นต้นไป